laion/Wikipedia-Exotic huggingface dataset:
סילת אל-חארית'יה

סילת אל-חארית'יה (בערבית: السيلة الحارثية, אַ-סִּ֫ילַה אל-חַארִתִ֫'יַּה) הוא כפר פלסטיני בצפון השומרון, בגובה ממוצע של 150 מ' מעל פני הים, הממוקם כ-10 ק"מ מצפון־מערב לג'נין. היישוב מונה, נכון לשנת 2017, כ־11,450 תושבים מוסלמים. המלה הראשונה של השם היא מהשורש הערבי סיל (سيل) שהוראתו זרם חזק, או מי שיטפון והמלה השנייה היא חארת'ה (حارثة), שם השבט שהיה באזור זה בימי קדם. הכפר הוקם על שתי חורבות קדומות: ח'רבת זאיד וח'רבת אל-קוסור. באזור ח'רבת זאיד יש שרידי עתיקות ובין היתר: בורות מים חצובים בסלע, חלקי עמודים, חרסים ופסיפסים. אדם זרטל מצא כי הכפר לא הוזכר במפקד העות'מאני שנערך בשנת 1596. להערכתו הסיבה היא שהכפר "נספר" יחד עם כפר תיעניכ הסמוך. על פי מפקד ב-1922 חיו בכפר 1,041 איש, ב-1931 היו 1,259 ובשנת 1945 חיו בכפר 1,860 איש. תושב הכפר - יוסף סעיד אבו דורה (ממשפחת ג'רדאת) השתתף באירועי המרד הערבי 1936-1939. בין היתר לחם נגד הבריטים בקרב על אום אל-זינאת וכן היה בין תוקפי כלא עתלית (קרב שבו שוחררו אסירים ערבים). נידון למוות בירושלים והוצא להורג ב-30/9/1939. שטח הכפר הוא 8,931 דונם מתוכם 5,188 דונם אדמות פרטיות והיתר בבעלות משותפת של הכפר. בכפר נולדו יוסוף אבו דורה (1900), ממנהיגיו הבולטים של פרעות תרצ"ו, וגם עבדאללה עזאם (1941), מייסד אל-קאעידה, שלאחר מלחמת ששת הימים היגר עם משפחתו לירדן. מדיה וקבצים בנושא סילת אל-חארית'יה בוויקישיתוף palestine - remembered, Silat al-Harithiya - سيلة الحارثية (סילת אל-חארית'יה) قرية السيلة الحارثية | موسوعة القرى الفلسطينية, palqura.com (בערבית) Adam Zertal , Nivi Mirkam, The Manasseh Hill Country Survey: Volume 3: From Nahal ‘Iron to Nahal Shechem, https://books.google.co.il/books?id=XytzCwAAQBAJ&pg=PA179&redir_esc=y#v=onepage&q&f=false, עמ' 179 ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
עאנין

עאנין (בערבית: عانين) הוא כפר פלסטיני בקצה הצפון־מערבי השומרון, ממזרח (מעבר לקו הירוק) לאום אל-פחם, בגובה של כ 490 מ' מעל פני הים. הכפר שייך למועצה המקומית יעבד שבמחוז ג'נין, של הרשות הפלסטינית. היישוב מונה, נכון לשנת 2007 2006, כ־3,822 תושבים מוסלמים. על פי וילנאי, יש סברה ששם המקום משמר את השם בית עניא שמוזכר אצל אבסביוס במאה הרביעית: וכפר בית עניא רחוקה מקיסריה 15 מילין לצד מזרח, יושבת בהר. אומרים שיש שם מרחצאות מרפא". יש המזהים את הכפר עם היישוב הקדום עננין, הנזכר בכתובת רחוב התלמודית כאחת העיירות היהודיות בתחום סבסטיה לעניין מצוות התלויות בארץ. תושבי המקום סבורים שהשם מגיע מהמלה הסוּרית עָאנִים (عانيم) שמשמעותה מעיינות מים. סך כל האדמות בכפר מגיע לכדי 15,049 דונם, מהם 9,431 בבעלות פרטית ועוד 5,618 דונם ב "מושע". לכפר עאנין היו קרקעות ממערב לכפר שהופרדו בעקבות הסכם שביתת הנשק ב-1949. הגידול העיקרי הוא עצי זית ויש בכפר שני בתי בד מודרניים. בכפר ובסביבתו יש 8 מעיינות מים: עין אל-זייתונה, עין אל-חרובה, עין פאדי, עין אום אל-דויוק, עין קמר, עין צוריק, עין אל-נבע ועין אל-סופרה. בעבר עבדו תושבים רבים בישראל ובעיקר בעיר אום אל-פחם הסמוכה. ב 2003 נבנתה גדר ההפרדה והדבר השפיע לרעה על כלכלת הכפר. לצורך בניית הגדר הופקו אדמות (אין נתונים) [דרוש מקור] חלק מהאדמות נשארו מחוץ לגדר והגישה אליהן מצריכה היתר ותיאום מיוחד עם צה"ל. בכפר שני מסגדים וכן מקאם שיח רדון (מבטאים רדואן). התושבים אינם יודעים מיהו האיש ומה מקור השם. המקאם הוא מבנה מרובע שעל גגו כיפה עגולה והוא בנוי מעל מערה עם פתח מסותת. הסופר איברהים זעארור (إبراهيم زعرور), יליד 1939, נולד בכפר וכיום חי בעמאן . פרופסור איברהים מחמוד חליל (إبراهيم محمود إبراهيم خليل ) יליד 1948, מרצה באוניברסיטת עמאן. סופר, משורר ומבקר ספרותי. חבר ועד אגודת הסופרים הירדנית. מדיה וקבצים בנושא עאנין בוויקישיתוף قرى مدينة جنين, rnatsheh.com palestine remembered, عانين - 'Anin (עאנין) ترحب بكم זאב וילנאי, אריאל - אנציקלופדיה לידיעת א"י, 1976, עמ' 5592 אהרן דמסקי, העיירות המותרות שבתחום סבאסטי לפי הכתובת שברצפת הפסיפס של רחוב, קדמוניות, יא, תשל"ח, עמ' 3-2. فريق موسوعة عارف, Mohamed Khamis, عانين, 2021-05-18 מאיר רוטר, שיח רדון (רדואן), עמוד ענן, 10/24/2021 ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
סיוון (זמרת)

סיוון בהנם (נולדה ב-24 במאי 1981), המוכרת בשמה הפרטי, סיוון, היא זמרת ומוזיקאית ישראלית. סיוון נולדה, גדלה והתחנכה בתוכנית למד בתל אביב למשפחה מסורתית יוצאת איראן. לאחר שירותה הצבאי בצה"ל, בתחילת שנות האלפיים החלה סיוון את הקריירה המוזיקלית שלה כשהוציאה, בעקבות היכרות עם סאבלימינל, יחד עם משפחת תאקט, מספר להיטים ובהם, "תקווה", "לא תצליחו לעצור אותי", "המקום המושלם" ו"האור והצל". את פריצתה לתודעה השיגה בזכות החידוש שהוציאה יחד עם משפחת תאקט לשיר, "פרחים בקנה". בשנת 2003 לקחה חלק בדיבוב העברי לסרט "אחי הדב" של אולפני וולט דיסני. סיוון שרה את שיר הפתיחה "נשמות גדולות" שנכתב והולחן בידי פיל קולינס. שפרירה זכאי ביימה את הדיבוב והפיקה אותו, ועל הניהול המוזיקלי היה אמון רוני וייס. בשנת 2005 הוציאה סיוון שני סינגלים, "אין גבולות", שהגיע למקום ראשון במצעד של גלגלצ, ו"תסתכל עלי עכשיו", שהגיע לראשי המצעדים. למרות הצלחת השירים, הדבר לא דחף את סיוון להוציא אלבום באותה התקופה, והיא המשיכה להופיע עם סאבלימינל וחבריו בישראל ומחוצה לה, ובתוך כך עבדה על האלבום הראשון שלה. בנוסף לעבודה על אלבום הבכורה הנחתה סיוון את תוכנית הרדיו "דבש", ששודרה ב-91FM, ובה אירחה אמנים שהציגו סינגלים מאלבומים חדשים שלהם. באותה השנה החלה סיוון להוציא את הסינגלים החדשים מהאלבום החדש, "שוברת שתיקה", שיצא בגרסת קליפ, ו"בינינו". בשנת 2009 השיקה את האלבום, שנשא את השם "דף חדש". האלבום נמכר מסחרית החל משנת 2008. בפברואר 2011 פורסם רשמית כי סיוון עזבה את משפחת תאקט, שם הייתה חתומה כעשור עוד מימי נערותה. העזיבה נבעה מסכסוך בין סיוון וסאבלימינל. לאחר העזיבה, התמודדה בתחרות הקדם-אירוויזיון עם השיר "קח אותי", שנכתב עם המוזיקאי חן מצגר-אדר. בתחילת שנת 2013 השתתפה בתוכנית הריאליטי "The Voice", התקבלה לנבחרת של שרית חדד ונפלה בשלב הדו-קרב. בשנים הבאות המשיכה בקריירה מוזיקלית והופיעה באירועים פרטיים בקהילות יהודיות בחו"ל ובפרסומות. ב-2023 הצטרפה למופע האיחוד של סאבלימינל והצל ומשפחת תאקט בהיכל מנורה. לאחר הצלחת מופעי האיחוד השיקה סינגל חדש - "ויסקי ודמעות". סיוון נשואה עם ילדה אחת. האור והצל – 2002 אולסטארז – 2004 אני תל אביבי – 2009 פזצטא – 2009 Jew-Niversal‏ – 2011 דף חדש - (2008) ערן סויסה, סוליקו: ריאיון עם סיוון, באתר nrg‏, 17 בפברואר 2011 יערה יעקב, סיון בהנם: "לא הגעתי ל-The Voice כדי לנצח", באתר ynet, 20 בינואר 2013 דינה חלוץ, סיון בהנם ("משפחת תאקט"): "הייתי למעלה והתרסקתי על הרצפה", באתר ynet, 5 ביולי 2023
יוקון (פירושונים)

האם התכוונתם ל... יוקון – טריטורייה של קנדה. נהר יוקון – נהר הזורם בטריטוריית יוקון שבקנדה ובמדינת אלסקה שבארצות הברית. יוקון – עיר במדינת אוקלהומה שבארצות הברית. יוקון – מחוז בחירה פדרלי בקנדה.
כחליים

כחליים (שם מדעי: Coraciidae) היא משפחת עופות מסדרת הכחלאים הכוללת 2 סוגים, ובהם 11 מינים. בישראל קיים מין אחד ממשפחת הכחליים: כחל מצוי ונצפה פעם אחת גם המין כחל רחב-מקור. זוהי משפחת עופות בעלי צבעים עזים שהעיקרי בהם הוא הכחול, ומכאן שמם בשפה העברית. שלא כברוב העופות צבעוניותם זהה בין הזוויגים. מבנה גופם מוצק בעלי צוואר קצר וראש גדול דבר המשווה להם מראה דומה לשל עורביים, ומכאן שמם המדעי, (Coraciidae). תפוצתם מוגבלת לעולם הישן כאשר שבעה מינים חיים באפריקה מדרום לסהרה וארבעה מינים חיים באזור המדבריות של מערב אסיה ובמזרח אירופה. אורך מיני המשפחה נע קרוב ל-30 סנטימטרים. הכחליים הם מעופפים טובים ובעונת החיזור הם מבצעים תרגילי אירובטיקה מרהיבים. ולעומת זאת רגליהם חלשות עד כי הם אינם הולכים אלה מקפצים קפיצות מגושמות כדי להתקדם על הקרקע. מזונם מורכב מחרקים, רכיכות, וחולייתנים קטנים. אותם הם צדים על ידי המתנה בנקודות תצפית, מהן הם עטים על טרף חולף. הכחליים מקננים במחילות שהם חופרים בסלע בכוכים מוכנים ואף בעצים חלולים, הם אינם מרפדים את קיניהם. הנקבה מטילה כ-2–4 ביצים לבנות. כאשר שני בני הזוג משתתפים בדגירה ובטיפול בגוזלים לאחר הבקיעה. הגוזלים בוקעים ערומים, ושוהים בקן כ-3–4 שבועות. סוג כחל (Coracias) מין כחל מצוי (Coracias garrulus) מין כחל סנגלי Coracias abyssinicus מין כחל כחול-בטן (Coracias cyanogaster) מין כחל לילכי (Coracias caudatus) מין Coracias naevius מין כחל הודי (Coracias benghalensis) מין Coracias temminckii מין כחל זנב-מחבט (Coracias spatulatus) סוג כחל עב-מקור (Eurystomus) מין כחל כחול-גרון (Eurystomus gularis) מין כחל צהוב-מקור (Eurystomus glaucurus) מין Eurystomus orientalis מין Eurystomus azureus מדיה וקבצים בנושא כחליים בוויקישיתוף כחליים, באתר ITIS (באנגלית) כחליים, באתר NCBI (באנגלית) כחליים, באתר האנציקלופדיה של החיים (באנגלית) כחליים, באתר GBIF (באנגלית) כחליים, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
מחוז הוט ספרינגס

מחוז הוט ספרינגס (באנגלית: Hot Springs County) הוא מחוז של מדינת ויומינג שבארצות הברית. נכון לשנת 2000 התגוררו במחוז 4,882 תושבים. בירת המחוז היא העיר תרמופוליס. המחוז הוקם בשנת 1911. שטחו של מחוז הוט ספרינגס 5,196 קמ"ר מהם 5,190 קמ"ר הם שטחי יבשה, ו-6 קמ"ר (0.12%) הם שטחי מים. מחוז ואשאקי גובל במחוז הוט ספרינגס ממזרח, מחוז פרימונט גובל בו מדרום, ומחוז פארק גובל בו מצפון וממערב. נכון לשנת 2000 מתגוררים במחוז 4,882 תושבים. צפיפות האוכלוסין הממוצעת היא נפש אחת לקמ"ר. 23.3% מתושבי המחוז הם ממוצא גרמני, 17% ממוצא אנגלי, 12.2% ממוצא אירי, ו-6% ממוצא נורווגי. מדיה וקבצים בנושא מחוז הוט ספרינגס בוויקישיתוף אתר האינטרנט הרשמי של מחוז הוט ספרינגס (באנגלית) מחוז הוט ספרינגס במרשם הלאומי של מקומות היסטוריים
1762

שנת 1762 היא השנה ה-62 במאה ה-18. זוהי שנה רגילה, שאורכה 365 ימים. 1 בינואר 1762 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 4 בינואר – אנגליה מכריזה מלחמה על ספרד ונאפולי 9 ביולי – יקתרינה השנייה מדיחה את בעלה, פיוטר השלישי מכס רוסיה ומולכת במקומו כקיסרית רוסיה 17 ביולי – יקטרינה השנייה הופכת לצארינה של האימפריה הרוסית לאחר שפטר השלישי נרצח בהוראתה החת"ם סופר (ר' משה סופר) - ראש ישיבה ומגדולי הפוסקים בדורו. 19 במאי – יוהאן גוטליב פיכטה, פילוסוף גרמני (נפטר ב-1814) 12 באוגוסט – ג'ורג' הרביעי, מלך בריטניה (נפטר ב-1830) 30 באוקטובר – אנדרה שנייה, משורר צרפתי (נפטר ב-1794) 15 בינואר – פיוטר שובלוב, מדינאי רוסי (נולד ב-1710) 21 במרץ – ניקולא לואי דה לאקאי, אסטרונום צרפתי (נולד ב-1713) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1762 התחילה ביום י"ז בטבת ה'תקכ"ב (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ו' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1762 לפי הלוח היוליאני Nothing. ילידי 1762‎ נפטרים ב-1762‎ מדיה וקבצים בנושא 1762 בוויקישיתוף
מחוז ואשאקי

מחוז ואשאקי (באנגלית: Washakie County) הוא מחוז של מדינת ויומינג שבארצות הברית. נכון לשנת 2000 התגוררו במחוז 8,289 תושבים. בירת המחוז היא העיר וורלנד. המחוז הוקם בשנת 1911 והוא נקרא על שם ואשאקי - ראש שבט השושוני האינדיאני, אשר סייע למתיישבים האירופאים בבואם לאזור. שטחו של מחוז ואשאקי 5,809 קמ"ר מהם 5,802 קמ"ר הם שטחי יבשה, ו-7 קמ"ר (0.12%) הם שטחי מים. מחוז ביג הורן גובל במחוז ואשאקי מצפון, מחוז ג'ונסון גובל בו ממזרח ומחוז נאטרונה גובל בו מדרום מזרח, מחוז פרימונט מדרום, מחוז הוט ספרינג ממערב ומחוז פארק מצפון מערב. נכון לשנת 2000 מתגוררים במחוז 8,289 תושבים. צפיפות האוכלוסין הממוצעת היא נפש אחת לקמ"ר. 27.1% מתושבי המחוז הם ממוצא גרמני, 13.1% ממוצא אנגלי, ו-9.9% ממוצא אירי. מדיה וקבצים בנושא מחוז ואשאקי בוויקישיתוף אתר האינטרנט הרשמי של מחוז ואשאקי (באנגלית)
נבחרת הרפובליקה הדומיניקנית בכדורסל

נבחרת הגברים של הרפובליקה הדומיניקנית בכדורסל היא נבחרת הכדורסל הלאומית של הרפובליקה הדומיניקנית ומנוהלת על ידי התאחדות הכדורסל של הרפובליקה הדומיניקנית. הדירוג הנוכחי של נבחרת הרפובליקה הדומיניקנית ברשימת הדירוג של פיב"א לנבחרות גברים, הוא המקום ה-18 בעולם, נכון ל-10 באוגוסט 2024, עלייה של מקום אחד לעומת דירוג קודם. הישג השיא של הנבחרת באליפות אמריקה בכדורסל הוא המקום השלישי, בו סיימה בשנת 2011. הנבחרת העפילה ארבע פעמים לאליפות העולם בכדורסל. בשנת 1978 סיימה במקום השנים עשר. בשנת 2014 סיימה במקום השלושה עשר. בשנת 2019 סיימה במקום השישה עשר ובשנת 2023 סיימה במקום הארבעה עשר. נבחרת הרפובליקה הדומיניקנית מעולם לא העפילה למשחקים האולימפיים. אתר האינטרנט הרשמי של נבחרת הרפובליקה הדומיניקנית בכדורסל מדיה וקבצים בנושא נבחרת הרפובליקה הדומיניקנית בכדורסל בוויקישיתוף דירוג לנבחרות לאומיות גברים באתר פיב"א
נבחרת איי בהאמה בכדורסל

נבחרת הגברים של איי הבהאמה בכדורסל היא נבחרת הכדורסל הלאומית של איי בהאמה, הנחשבת לאחת החלשות ביותר ביבשת אמריקה ובעולם. הדירוג הנוכחי של נבחרת איי בהאמה ברשימת הדירוג של פיב"א לנבחרות גברים, הוא המקום ה-54 בעולם, נכון ל-10 באוגוסט 2024, עלייה של 3 מקומות לעומת דירוג קודם. הישג השיא של הנבחרת הוא השתתפות באליפות אמריקה בכדורסל שנערכה בשנת 1995, ובה סיימה במקום השמיני מתוך עשר נבחרות. הנבחרת מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת ברבדוס בכדורסל

נבחרת הגברים של ברבדוס בכדורסל היא נבחרת הכדורסל הלאומית של ברבדוס. הנבחרת נחשבת לאחת החלשות ביותר ביבשת אמריקה ובעולם. הדירוג הנוכחי של נבחרת ברבדוס ברשימת הדירוג של פיב"א לנבחרות גברים, הוא המקום ה-114 בעולם, נכון ל-10 באוגוסט 2024, ירידה של 13 מקומות לעומת דירוג קודם. הנבחרת השתתפה פעם אחת באליפות אמריקה בכדורסל שנערכה בשנת 1995 ובה סיימה במקום העשירי והאחרון. הנבחרת מעולם לא השתתפה במשחקים האולימפיים או באליפות העולם בכדורסל. דירוג לנבחרות לאומיות גברים באתר פיב"א
נבחרת אקוודור בכדורסל

נבחרת הגברים של אקוודור בכדורסל היא נבחרת הכדורסל הלאומית של אקוודור. הנבחרת נחשבת לאחת החלשות ביבשת אמריקה ובעולם. הדירוג הנוכחי של נבחרת אקוודור ברשימת הדירוג של פיב"א לנבחרות גברים, הוא המקום ה-102 בעולם, נכון ל-10 באוגוסט 2024, עלייה של 16 מקומות לעומת דירוג קודם. הנבחרת העפילה פעם אחת לאליפות העולם בכדורסל הראשונה שהתקיימה בשנת 1950 וסיימה במקום השמיני מתוך עשר קבוצות לאחר שהפסידה לנבחרות מצרים וצרפת ולאחר מכן ניצחה במשחקי הדירוג על מקומות 7-10 את נבחרות יוגוסלביה וספרד והפסידה לפרו. מאז לא השתתפה הנבחרת בטורנירים משמעותיים נוספים עד לאליפות אמריקה בכדורסל שנערכה בשנת 1989 ובה סיימה במקום ה-12 והאחרון. מאז ועד היום לא השתתפה נבחרת אקוודור בטורנירים משמעותיים נוספים. נבחרת אקוודור מעולם לא השתתפה במשחקים האולימפיים מדיה וקבצים בנושא נבחרת אקוודור בכדורסל בוויקישיתוף דירוג לנבחרות לאומיות גברים באתר פיב"א
נבחרת פרגוואי בכדורסל

נבחרת הגברים של פרגוואי בכדורסל היא נבחרת הכדורסל הלאומית של פרגוואי. מנוהלת על ידי התאחדות הכדורסל של פרגוואי. הדירוג הנוכחי של נבחרת פרגוואי ברשימת הדירוג של פיב"א לנבחרות גברים, הוא המקום ה-85 בעולם, נכון ל-10 באוגוסט 2024, ירידה של 5 מקומות לעומת דירוג קודם. הישג השיא של הנבחרת הוא המקום התשיעי שבו סיימה באליפות העולם בכדורסל בשנת 1954. הנבחרת הפסידה בשלב הראשון לנבחרות הפיליפינים וברזיל אך ניצחה בכל שלושת משחקי הדירוג על מקומות 9–12 את נבחרות פרו, צ'ילה ויוגוסלביה. הנבחרת העפילה פעם נוספת לאליפות העולם בכדורסל בשנת 1967 אך הפעם סיימה במקום ה-13 והאחרון לאחר שהפסידה בכל משחקיה. נבחרת פרגוואי השתתפה שלוש פעמים באליפות אמריקה בכדורסל. בשנת 1989 סיימה במקום העשירי מתוך 12 נבחרות ובשנת 2011 סיימה במקום התשיעי מתוך 10 נבחרות לאחר שהפסידה בכל משחקיה. גם בשנת 2013 הפסידה פרגוואי בכל משחקיה וסיימה במקום האחרון. נבחרת פרגוואי מעולם לא העפילה למשחקים האולימפיים. דירוג לנבחרות לאומיות גברים באתר פיב"א
ריצ'רד ארקרייט

ריצ'רד ארקרייט (באנגלית: Richard Arkwright;‏ 23 בדצמבר 1733 - 3 באוגוסט 1792) היה ממציא בריטי ואחד מן היזמים המובילים של המהפכה התעשייתית. ארקרייט ידוע בעיקר כממציא מסגרת המים, המכונה לטוויית כותנה. שיטות הארגון שלו, אשר משלבות כוח אדם מקצועי למחצה עם מיכון, מהוות את הבסיס למפעלים המודרניים. ארקרייט נולד בפרסטון שבאנגליה למשפחה ענייה, והיה הצעיר מ-13 אחים. עד גיל 28 עבד כספר, ואחר כך כסוחר בפאות נוכריות. הכנסותיו מהמצאת צבע עמיד במים לפאות אפשרו לו לייצר אבטיפוס למכונת טווייה. בשנת 1768, בגיל 36, בנה ארקרייט מכונה לטוויית כותנה, שאמצעותה ניתן היה לטוות חוט עדין וחזק במידה מספקת כדי שישמש שתי. קודם לכן נעשה השתי מפשתן ורק הערב נעשה מכותנה. בשנה שלאחר מכן בנה מטווייה, שהופעלה תחילה בכוחו של סוס, ובהמשך בכח המים. פועלים ויצרנים ניסו להכשיל את מפעלו מחשש שהמכונות ינשלו אותם מעבודתם - באמצעות המכונות של ארקרייט, פועל אחד הפיק עבודה שוות ערך לזו של 130 אנשים בעבודה ידנית. ארקרייט גבר על המכשולים, וצבר הון רב. רק לאחר שמלאו לו 50 שנה, התחיל לרכוש את יסודות ההשכלה. בשנת 1786 העניק לו המלך תואר אבירות. ארקרייט מת בגיל 60, ב-3 באוגוסט 1792. מדיה וקבצים בנושא ריצ'רד ארקרייט בוויקישיתוף ריצ'רד ארקרייט, באתר אנציקלופדיה בריטניקה (באנגלית) ריצ'רד ארקרייט, באתר "Find a Grave" (באנגלית) ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
מחוז שרידן (ויומינג)

מחוז שרידן (באנגלית: Sheridan County) הוא מחוז של מדינת ויומינג שבארצות הברית. נכון לשנת 2000 התגוררו במחוז 26,560 תושבים. בירת המחוז היא העיר שרידן. המחוז הוקם בשנת 1888. שטחו של מחוז שרידן 6,545 קמ"ר מהם 6,535 קמ"ר הם שטחי יבשה, ו-10 קמ"ר (0.15%) הם שטחי מים. המחוז גדול פי 1.5 ממדינות רוד איילנד. מחוז ביג הורן שבמדינת מונטנה גובל במחוז שרידן מצפון, מחוז פאודר ריוור שבמדינת מונטנה גובל בו מצפון-מזרח, מחוז קמפבל שבמדינת ויומינג גובל במחוז שרידן ממזרח, מחוז ג'ונסון שבמדינת ויומינג מדרום, ומחוז ביג הורן שבמדינת ויומינג ממערב. נכון לשנת 2000 מתגוררים במחוז 26,560 תושבים. צפיפות האוכלוסין הממוצעת היא 4 נפשות לקמ"ר. 24.8% מתושבי המחוז הם ממוצא גרמני, 12.3% ממוצא אנגלי, 10.3% ממוצא אירי, 6% ממוצא נורווגי, ו-5.1% ממוצא פולני. מדיה וקבצים בנושא מחוז שרידן בוויקישיתוף אתר האינטרנט הרשמי של מחוז שרידן
טלז (פירושונים)

האם התכוונתם ל... טלז – עיר בליטא, בירת מחוז טלז קריית יערים (בכינויה הנפוץ: טלז סטון) - ישוב בעל אופי חרדי סמוך לירושלים, המילה "טלז" בכינויה קרויה על שם העיר טלז שבליטא ישיבת טלז – ישיבה נודעת שהוקמה בעיר טלז ולימדו בה גדולי ראשי הישיבות ישיבת טלז (קליבלנד) – המשכה של ישיבת טלז הליטאית, שהוקמה לאחר מלחמת העולם השנייה בקליבלנד
שרידן

שֶׁרִידַן (בכתיב לועזי: Sheridan) הוא גרסה האנגלית של השם האירי או'שירידאיין (Ó Sirideáin). האם התכוונתם ל... M551 שרידן – טנק קל שרידאנס – ליקר אירי (תוצרת תומאס שרידן ובניו), שבקבוקו מורכב משני מכלים נפרדים: האחד מכיל ליקר קפה בטעם ויסקי והאחר מכיל ליקר שמנת-וניל אישים: טוני שרידן – זמר-יוצר וגיטריסט בריטי, בסוגת הרוקנרול ליז שרידן – שחקנית אמריקנית ריצ'רד שרידן – מחזאי, סופר ומשורר אירי כותב אנגלית אחר: ג'ון שרידן – בסדרת המדע-הבדיוני בבילון 5, מפקד תחנת בבילון 5 ובהמשך נשיא הברית הבין כוכבית של כלל הגזעים שרידן (מונטנה) – עיירה במדינת מונטנה שבארצות הברית מחוז שרידן
מחוז שרידן

האם התכוונתם ל... מחוז שרידן (דקוטה הצפונית) מחוז שרידן (ויומינג) מחוז שרידן (מונטנה) מחוז שרידן (נברסקה) מחוז שרידן (קנזס)
1763

שנת 1763 היא השנה ה-63 במאה ה-18. זוהי שנה רגילה, שאורכה 365 ימים. 1 בינואר 1763 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 10 בפברואר – בריטניה, צרפת וספרד חותמות על חוזה פריז, במסגרתו, בין היתר, הועברו רוב השטחים בצפון אמריקה לשליטה בריטית 2 בדצמבר – בית הכנסת טורו, העתיק ביותר באמריקה הצפונית, והראשון בשטח שעתיד להפוך לארצות הברית, מתחיל לפעול 26 בינואר – קארל הארבעה עשר מלך שוודיה (נפטר ב-1844) 14 בפברואר – ז'אן ויקטור מארי מורו, גנרל צרפתי נודע (נפטר ב-1813) 16 במאי – לואי-ניקולה ווקלן, רוקח וכימאי צרפתי (נפטר ב-1829) 20 ביוני – וולף טון, פטריוט אירי (התאבד ב-1798) 23 ביוני – ז'וזפין קיסרית צרפת, אשתו של נפוליאון בונפרטה (נפטרה ב-1814) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1763 התחילה ביום כ"ז בטבת ה'תקכ"ג (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ט"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1763 לפי הלוח היוליאני Nothing. ילידי 1763‎ נפטרים ב-1763‎ מדיה וקבצים בנושא 1763 בוויקישיתוף
חמאם אל-באשה

חמאם אל-באשה הוא חמאם היסטורי השוכן מדרום למצודת עכו, בצפונה של עכו העתיקה. החמאם הוקם בשנת 1795 על ידי מושל צפון הארץ, אחמד אל-ג'זאר, והוא קרוי על שמו. לפי הסברה הוא הוקם על שרידיו של בית מרחץ צלבני, וחזיתותיו המזרחית והצפונית חופפות למבנה הקדום. בדומה לחמאמים אחרים ברחבי האימפריה העות'מאנית, הוא שימש גם כמקום מפגש חברתי. עד קום המדינה תפקד המבנה כחמאם, ומ-1954 ועד שנות ה-90 כמוזיאון עירוני. בין השנים 2000–2003 שופץ המבנה על ידי רשות העתיקות והחברה לפיתוח עכו העתיקה, וכיום מוצגת בו מצגת אור-קולית קבועה בשם "הבלן האחרון". המופע מתחקה אחר תולדות העיר באמצעות סיפורה של שושלת בלנים דמיונית, ועושה שימוש באלמנטים הוויזואלים של המבנה. חדרי החמאם ערוכים סביב חצר פנימית (3 בתרשים) המובילה אל מלתחה שבמרכזה מזרקת שיש ולאורך קירותיה ספסלי שיש (4 בתרשים). משם עברו הרוחצים דרך חדרי שירות לחדר פושר (7 בתרשים) שבשני צדדיו ארבעה חדרים פרטיים, ולאחריו לחדר חם (8 בתרשים) שאליו צמודים תנור הסקה ומאגר מים. החדר החם בנוי בצורת מתומן ובארבע פינותיו חמישה חדרים קטנים לשימוש אישי (בפינה הצפון-מזרחית יש שני חדרים). החדר החם וכל חדרי המשנה עטורים בכיפות. כיפת החדר החם נחה על ארבעה עמודי שיש מסיביים, והיא מחוררת בפתחים עגולים קטנים רבים, המחדירים את אור קרני השמש דרך חלונות זכוכית צבעונית. קרני אור אלה יצרו אפקט ייחודי בשילוב אדי המים שעלו מרצפת החדר. מבנה בית המרחץ מעוטר ברצפות שיש, בעמודי גרניט ופורפיר ובאריחי קרמיקה צבעוניים שהובאו מדמשק ומאנטוליה. בדרומה של העיר שוכן חמאם נוסף הידוע בשם "החמאם הקטן" או חמאם אל-שעבי. חמאם זה, שנבנה בידי דאהר אל-עומר, קטן בהרבה מחמאם אל-באשה. הוא נזכר לראשונה בשנת 1704 כחלק ממסגד אל-רַמל, והיה בשימוש עד שנות ה-40 של המאה ה-20. כיום הוא הרוס חלקית. מדיה וקבצים בנושא חמאם אל-באשה בוויקישיתוף אתר האינטרנט הרשמי של חמאם אל-באשה חמאם אל באשה ותערוכת "הבלן האחרון", באתר האינטרנט של החברה לפיתוח עכו העתיקה חמאם אל-פאשה: שימור מזרקה, באתר האינטרנט של מינהל שימור, רשות העתיקות, 2009 החמאם, באתר "ArchNet"
אמנת קונסטנטינופול (1832)

אמנת קונסטנטינופול היא אמנה שנחתמה ביולי 1832 בקונסטנטינופול, והביאה לסיום מלחמת העצמאות היוונית, בכך שיצרה מדינה יוונית עצמאית מהאימפריה העות'מאנית. האמנה נוסחה בוועידת קונסטנטינופול, אשר נפתחה בחודש פברואר 1832 בהשתתפות המעצמות של אותם הימים: בריטניה, צרפת ורוסיה מצד אחד והאימפריה העות'מאנית מן הצד השני. בין הגורמים שתרמו לניסוח האמנה היה סרובו של לאופולד הראשון, מלך הבלגים למלוך על יוון. החלטתו של לאופולד שלא למלוך על יוון ומהפכת יולי 1830 בצרפת עכבו את קביעת גבולותיה של ממלכת יוון החדשה עד אשר נוצרה ממשלה חדשה בבריטניה. לורד פלמרסון, אשר התמנה לשר החוץ של בריטניה, הסכים לקו הגבול ארטה-וולוס. אולם, המזכר הסודי על כרתים, אותו העביר השגריר הבווארי לממלכות בריטניה, צרפת ורוסיה, לא הועיל. על פי הסכמות ועידת לונדון מה-7 במאי 1832, בין בוואריה והמעצמות, אשר עסקו בדרך שבה תנוהל ממלכת יוון עד שאותון, מלך יוון יגיע לגיל בגרות, יוון הוגדרה כממלכה עצמאית, אשר גבולה הצפוני הוא קו אלטה-וולוס. האימפריה העות'מאנית פוצתה על ויתוריה הטריטוריאליים בסכום של 40 מיליון פיאסטר. גבולותיה של ממלכת יוון כפי שנקבעו באמנת קונסטנטינופול, אושררו על ידי המעצמות בלונדון ב-30 באוגוסט 1832 ובכך נקבעה סופית עצמאותה של יוון משליטתה של האימפריה העות'מאנית. ערך זה הוא קצרמר בנושא אמנות והסכמים ובנושא יוון. אתם מוזמנים לתרום לוויקיפדיה ולהרחיב אותו.
עבדאללה קוואסמה

עבדאללה עבד אל-קאדר קוואסמה (عبد الله عبد القادر القواسمي; 1960 – 21 ביוני 2003), טרוריסט מחמולת קוואסמה, היה מפקד הזרוע הצבאית של החמאס בחברון. קוואסמה, שהיה אחראי לסדרת פיגועים בישראל, היה המבוקש מספר אחת ביהודה ושומרון עד חיסולו ב-2003. עבדאללה קוואסמה נעצר לראשונה על ידי ישראל ב-1988, והיה בין מגורשי החמאס ללבנון. בשנת 1992, לאחר שחזר לישראל, נעצר קוואסמה בשנית על ידי ישראל, ובשנת 1994 שוחרר ושב לחברון. ב-1998 נעצר קוואסמה על ידי הרשות הפלסטינית, אולם שנתיים אחר כך, בתחילת האינתיפאדה השנייה, שב לפעילות בחמאס. במרץ 2003, לאחר ששני המפקדים הבכירים של החמאס בגדה המערבית, עלי עלאן ונאצר עסידה, נהרגו בידי צה"ל במהלך אותו היום, התמנה קוואסמה למפקד גדודי עז א-דין אל-קסאם בחברון. קוואסמה עמד בראש ההתארגנות של החמאס בעיר חברון, והיה אחראי בין השאר על איסוף כספים ועל הזרוע הפוליטית באזור. על פי מערכת הביטחון, קוואסמה אחראי למותם של יותר מ-40 בני אדם בסדרת פיגועים ממזרח וממערב לקו הירוק. הפיגועים המיוחסים לעבדאללה קוואסמה:[דרוש מקור] במוצאי שבת 21 ביוני 2003 נכנס כוח ימ"מ לחברון במטרה לעצור את קוואסמה לאחר שהתקבל מידע אחר מקום מסתורו. קוואסמה ניסה להימלט, ובמנוסתו פתח באש לעבר הכוח. לאחר חילופי אש קצרים נהרג. בארגון החמאס נטען כי לוחמי הימ"מ רצחו את קוואסמה בכוונה תחילה, אך לטענת גורמי צבא הכוונה הייתה להביא את קוואסמה למשפט בישראל ולא להרוג אותו. מותו של קוואסמה היווה מכה קשה לארגון בחברון שלא הצליח להוציא מאז פיגועי טרור "איכותיים" בתדירות גבוהה כפי שעשה לפני מותו. לאחר מותו של קוואסמה החליף אותו בתפקידו סגנו, אחמד באדר. בנובמבר 2023 בעיצומה של מלחמת חרבות ברזל ביצע עבד אל קאדר בנו של קוואסמה יחד עם מחבל נוסף את פיגוע הירי במחסום המנהרות בו הרג חייל ופצע מספר אנשים, קוואסמה הבן נורה בידי חיילי צה"ל ומת. פליקס פריש ועלי ואקד, שרון: הריגת קוואסמה - "פעולה מוצלחת וחשובה", באתר ynet, 22 ביוני 2003 יעל פרידסון, חייל נהרג וחמישה נוספים נפצעו מירי במחסום המנהרות ליד ירושלים; 3 מחבלים נהרגו, באתר הארץ, 16 בנובמבר 2023
סכין (פירושונים)

האם התכוונתם ל... סכין – כלי עבודה סכין שחיטה סכין מטבח סכין חמאה סכין גבינה סכין לחם חותך פיצה סכין יפנית פגיון – כלי נשק קר הארוך מסכין וקצר מחרב פגיון הוא אחד השמות של הסמל הטיפוגרפי †. סכין גילוח מסרשמיט Bf-109 – סכין היה כינויים של מטוסי האוויה S-199 ששירתו בחיל האוויר הישראלי בזמן מלחמת העצמאות כף דחפור – סכין הוא הכינוי של מפעילי הצמ"ה לכף של הדחפור סכינאות – שיטת פיגוע שהייתה מקובלת בתחילת שנות ה-90 של המאה ה-20 כיבוש ארצות (משחק ילדים) – משחק ילדים המכונה גם "סכין"